Litt om arrangement og sosiale sammenkomster

Mandag 10.05 går barnehager og grunnskoler tilbake til gult nivå. Hva som gjelder på gult nivå, er dere godt kjent med gjennom veilederne og mange synes nok det skal bli bra med en litt mer normalisert barnehage og skolehverdag. Fra i dag gjelder de nasjonale reglene for Stavanger. Oversikt over disse finner dere [her.](https://www.regjeringen.no/no/tema/Koronasituasjonen/oversikt-over-nasjonale-tiltak/id2826828/)

Vi fremhever under noen av de rådene til sosiale sammenkomster som vi tenker kan være relevante med tanke på vårens markeringer, overganger og avslutninger. Det er fortsatt slik at alle bør begrene sosial fysisk kontakt i størst mulig grad.

Ved alle typer arrangement anbefales det å sette seg inn i alle føringer fra FH[I her.](https://www.fhi.no/nettpub/coronavirus/rad-og-informasjon-til-andre-sektorer-og-yrkesgrupper/anbefalinger-ved--store-arrangementer-knyttet-til-koronasmitte-i-norge/)

Risikovurdering arrangement, se [her.](https://www.fhi.no/contentassets/541ddf1710324c02a635795428749389/risikovurdering-av-arrangementer-16-10-2020.pdf)

Sjekkliste for godt smittevern i forbindelse med arrangementet, se [her.](https://www.fhi.no/contentassets/541ddf1710324c02a635795428749389/210222__sjekkliste-for-godt-smittevern-i-forbindelse-med-arrangementer.pdf)

## Sammenkomst på privat sted

Alle bør begrense sosial fysisk kontakt i størst mulig grad. Du bør ikke ha besøk av flere enn fem gjester i tillegg til dem du allerede bor med. Barn og unge kan ha besøk av eller gå på besøk til én til to faste venner ut over egen kohort i barnehagen eller på skolen. Dette gjelder både innendørs og utendørs i eget hus, hytte eller hage. En kan ikke være flere enn at en kan holde avstand.

Avslutninger/klassetur/ o.l. i regi av foreldre:

Dersom foreldre ønsker å arrangere sammenkomster for barn og foreldre er det de nasjonale reglene for privat sammenkomst på offentlig sted som er førende. Ved privat sammenkomst på offentlig sted (leid/lånt lokale), er det ikke lov å samle flere enn 10 personer innendørs. Dersom sammenkomsten er utendørs kan man samle 20 personer.

Barn i samme kohort i *barnehage* eller på *barneskole* kan møtes med et nødvendig antall voksne tilstede.

Lokale markeringer av 17.mai.

Den enkelte virksomhet må selv vurdere utfra lokale forutsetninger og kapasitet hvordan nasjonaldagen markeres for barn og elever. Markeringene må være i tråd med føringene i veilederne og skal ikke medføre økt antall nærkontakter for barn og ansatte. Foreldregruppen bør derfor ikke inviteres til å delta på en slik markering.

Overgang barnehage og skole

Når det gjelder råd om besøk og gjennomføring for skolestartere, er dette beskrevet i veilederne, se [her](https://www.udir.no/kvalitet-og-kompetanse/sikkerhet-og-beredskap/informasjon-om-koronaviruset/smittevernveileder/veileder-om-smittevern-for-skoletrinn-17/besok-pa-skolen-for-skolestartere/) hentet fra veileder for barneskole.

Overnattinger i barnehagens/skolens regi

Den enkelte virksomhet må vurdere ut fra lokale forutsetninger og kapasitet om det er gjørlig å gjennomføre overnattinger for barnehagebarn/elever. Dette må gjøres i tråd med regelverket for gult nivå, barna må være i samme kohort og overnattingen skal ikke medføre et økt antall nærkontakter.

# Samlinger av elever på tvers av skoler eller kommuner – leirskoler, skoleturer og andre samlinger, se [her](https://www.udir.no/kvalitet-og-kompetanse/sikkerhet-og-beredskap/informasjon-om-koronaviruset/smittevernveileder/veileder-om-smittevern-for--ungdomsskole/samlinger-av-elever-pa-tvers-av-skoler-eller-kommuner--leirskoler-skoleturer-og-andre-samlinger/) for beskrivelser fra veileder for ungdomsskole.

Barnebursdager

Barnehager og skoler får mye spørsmål om avvikling av barnebursdager.

Se anbefaling nedenfor fra Helse Norge:

Alle barnebursdager må gjennomføres med gjeldende råd og regler.

Dersom det er mulig, er det fortsatt å foretrekke at feiringen skjer utendørs.

Mat bør serveres ferdig i porsjoner, også kake. Husk rene hender hos både de som serverer og de som spiser.

#### **Barnebursdag på privat sted:**

* Det er anbefalt å ikke ha besøk av flere enn fem gjester i hjemmet, hytta eller hage. Barn i barnehage eller barneskole kan ha besøk fra egen kohort, slik at hele kohorten kan inviteres hjem.
* Ingen syke kan komme, selv ikke ved milde symptomer på luftveisinfeksjon. Dette gjelder også barn og unge som er i karantene eller isolasjon.
* Håndvask eller hånddesinfeksjon skal være lett tilgjengelig. Hender bør rengjøres ved ankomst, før spising og når besøket er over.
* Følg ellers rådene for [sammenkomster på privat sted](https://www.helsenorge.no/koronavirus/feiringer-sammenkomster-og-arrangementer/#sammenkomst-pa-privat-sted).

#### **Barnebursdag i leid lokale:**

* Dersom feiringen avholdes i et leid lokale eller annet offentlig sted innendørs, kan du samle opp til 10 personer. Hvis dere er utendørs, kan dere være opp til 20 personer. Barn fra samme kohort i barnehagen eller på barneskolen kan møtes med nødvendig antall voksne tilstede, selv om de blir fler enn antallet over. Det kan være lokale regler med lavere antall tillatte gjester.
* Barnehage- og barneskolekohorter er unntatt én meters kravet, men alle andre på arrangementet må holde avstand til andre.
* Følg ellers reglene som gjelder for [arrangement på offentlig sted](https://www.helsenorge.no/koronavirus/feiringer-sammenkomster-og-arrangementer/#arrangement-pa-offentlig-sted).

For listen over råd til arrangement og sosiale sammenkomster helse Norge se [her.](https://www.helsenorge.no/koronavirus/feiringer-sammenkomster-og-arrangementer/#barnebursdager)